ZAPISNIK 
21. sjednice Vijeća Mjesnog odbora Čučerje održane u
srijedu, 22. Veljače 2023. u 18,00 sati
u objektu DVD Čučerje, Trg S. Marije Čučerske 3
Prisutni članovi: Nikolina Šturlić, Stjepan Pintur, Alen Šušković, Kristijan Marković
Sjednicom predsjedava Stjepan Pintur.

Zapisnik vodi Alen Šušković. 
Sjednica je počela u 18:00
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora Čučerje.

Bez rasprave,  jednoglasno (5 „za“)  Vijeće prihvaća tekst zapisnika 20. sjednice, održane 25. siječnja 2023., bez izmjena.
Predsjednik daje na glasovanje dnevni red koji je upućen uz poziv za 21. sjednicu Vijeća Mjesnog odbora Čučerje, nakon čega je predloženi dnevni red, jednoglasno prihvaćen (5 „za“) i glasi:
D N E V N I    R E D:
1. Prijedlog utroška sredstava s pozicije „Ostali nespomenuti rashodi poslovanja“ – donošenje zaključka;
2. Izvješće o radu Vijeća Mjesnog odbora Čučerje u 2022. 

3. Izgradnja vodovodne mreže, izgradnja mreže odvodnje-donošenje zaključka

4. Čišćenje oborinskih voda slivnika i kanala na području MO- donošenje zaključka 

5. Mjerači brzine MO Čučerje-donošenje zaključka

6. Predstavke građana
7. Pitanja, prijedlozi i odgovori
Dnevni red je jednoglasno prihvaćen.
AD. 1. Prijedlog utroška sredstava s pozicije „Ostali nespomenuti rashodi poslovanja“ – donošenje zaključka;
Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

o prijedlogu utroška sredstava sa pozicije

„Ostali nespomenuti rashodi poslovanja“

1. Vijeće Mjesnog odbora Čučerje na poziciji 268-3299 za 2023. ima 620,00  €.
2. Vijeće Mjesnog odbora Čučerje predlaže utrošak sredstava iz točke 1. ovog Zaključka na sljedeći način:


- manifestacija na području Mjesnog odbora Čučerje u iznosu 620,00 €.

3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.

AD. 2. Izvješće o radu Vijeća Mjesnog odbora Čučerje u 2022
Predsjednik pročitao izvješće o radu Vijeća Mjesnog odbora Čučerje u 2022. te nakon rasprave u kojoj sudjeluju svi članovi Vijeća, Vijeće jednoglasno donosi
Z A K L J U Č A K

o prihvaćanju Izvješća o radu Vijeća Mjesnog odbora 

Čučerje u 2022.

Prihvaća se Izvješće o radu Vijeća Mjesnog odbora Čučerje u 2022.  koje je izradio Gradski ured za mjesnu samoupravu, civilnu zaštitu i sigurnost te čini sastavni dio ovog zaključka.

AD 3. Izgradnja vodovodne mreže, izgradnja mreže odvodnje-donošenje zaključka
Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

O prijedlogu izgradnje distributivne vodovodne mreže i javne kanalizacijske mreže na području Mjesnog odbora Čučerje

I. Predlaže se uvrštenje slijedećih ulica u planove izgradnje vodovodne i kanalizacijske mreže:

1. Vodovodna mreža

1. Selščak – od kućnog broja 4/1 do 23 640 m

2. Vinišće od kućnog broja 6 do 46 (od zavoja prema Bokanjščici) 400 m
3. Hukmani 1  50 m.
4. Medvedski breg prema Plesu, kućni broj 80  1650 m
5. Prigorska, odvojak kod kućnog broja 63A – 80 m
6. Drenje, kućni broj 30, 32 i 53 100 m
7. Jezerčica – kućni brojevi 6-8 50 m
8. Keleminci odvojak

2. Kanalizacijska mreža

1. Čučerska cesta od kućnog broja 358 do kućnog broja 370 projekat gotov, građevinska, 95 m

2. Ulica sloge od kbr. 30 do 92  1.330 m
3. Bokanjščica (ostale su 4 kuće koje je potrebno spojiti na kanalizaciju kbr. 4 do 40) 880 m
4. Čučerska cesta od kućnog broja 336 do kućnog broja 338 D 501m
5. Žuglići  200 m
6. Jakopovići  310 m
7. Medvedski breg 1.650 m
8. Selščak od kućnog broja 4/1 do 23 640 m
9. Marije Sniježne kućni broj 77 a, 78 a, 75 c

10. Hukmani kućni broj 1  50 m

11. Kuntići  od kućnog broja 20 do 52 500 m
12. Zdenci  75 m
13. Kameščica  od kućnog broja 13 do 35 150 m
14. Kuntići – odvojci  1000 m
           15. Drenje kućni broj 30, 32 i 53 100 m

II. Ovaj Zaključak dostavlja se Vodoopskrbi i odvodnji d.o.o. na daljnje postupanje te molimo da nas izvijestite o budućim radnjama. 
AD 4. Čišćenje oborinskih voda slivnika i kanala na području Mjesnog odbora Čučerje - donošenje zaključka
Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

    o prijedlozima radova na održavanju javnih  zelenih površina

Mjesnog odbora Čučerje

I. Predlaže se da se u okviru djelatnosti javnih zelenih površina, Plana malih komunalnih akcija Mjesnog odbora Čučerje u 2023. izvrši čišćenje slivnika i oborinskih kanala na slijedećim lokacijama:

-Prigorska ulica

-Ulica Trstenik

-Ulica Marije Snježne

-Čučerska cesta

-Ulica Kuntići

-Ulica Sloge

-Ulica Šuškovići

-Ulica Kamenščica

-Ulica Lepušići

II. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.
AD 5. Mjerači brzine MO Čučerje-donošenje zaključka
Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

O prijedlogu rješavanja prometne problematike na području Mjesnog odbora Čučerje

I. Radi sigurnosti sudionika u prometu predlaže se postavljanje mjerača brzine na iduće lokacije:

-  Čučerska cesta kod kbr. 297 istočna strana i kbr. 308 zapadna strana


- Čučerska cesta kod kbr. 345 istočna strana i  kod kbr. 374 zapadna strana

               ( DV Čučerje)


- Prigorska kod kbr. 31 ili kbr. 36 

II. Ovaj Zaključak dostavlja se Vijeću Gradske četvrti Gornja Dubrava na daljnje postupanje.
AD 6. Predstavke građana
-Na zahtjev Maje Šantek  kuću u ulici Keleminci 1.  obavještavamo nadležni ured da se kuća stavi na popis za rušenje jer ima crvenu naljepnicu. Vlasni kuće je preminuo i dok su se riješili imovinsko pravni odnosi kuća nije uvrštena u popis za rušenje.

Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

O prijedlogu uvrštavanja kuće stradale u potresu na popis za rušenje

I. Vijeće Mjesnog odbora Čučerje razmotrilo je zahtjev Maje Šantek i predlaže rušenje kuće u ulici Keleminci 1, budući da kuća ima crvenu naljepnicu te nije sigurna za stanovanje. Naknadno je utvrđeno da je vlasnik kuće preminuo i budući da su riješeni imovinsko pravni odnosi molimo da se ista uvrsti u popis za rušenje.

II. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.
- Na zahtjev građana Ulica Keleminci kbr. 21-29  vijeće traži da se popravi asfalt u tom djelu ulice iz djela redovnog održavanja cesta.
Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

O prijedlogu radova na održavanju nerazvrstanih cesta

Mjesnog odbora Čučerje

I. Predlaže se da se u okviru djelatnosti održavanja nerazvrstanih cesta u Planu malih komunalnih akcija Mjesnog odbora Čučerje u 2023. izvrši sanacija kolnika u  Ulici Keleminci kod kbr. 21 do kbr. 29.  
II. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.
KLASA: 024-08/23-003/429

URBROJ: 251-13-11-5/004-23-2
Zagreb, 22. veljače 2023.
Predsjednik
Vijeća Mjesnog odbora
Čučerje

 Stjepan Pintur
